Komisjoni määrus (EÜ) nr 261/2003,

12. veebruar 2003,

söödalisandite uute kasutusviiside ajutise lubamise kohta

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, [1] viimati muudetud määrusega (EÜ) nr 1756/2002, [2] eelkõige selle artikleid 3 ja 9e,

ning arvestades järgmist:

(1) Direktiiviga 70/524/EMÜ on ette nähtud, et loa saanud söödalisandi uute kasutusviiside jaoks on vaja direktiivi artikli 4 kohast ühenduse luba.

(2) Direktiiviga 70/524/EMÜ on ette nähtud, et uut söödalisandit või juba loa saanud söödalisandi uut kasutusviisi võib ajutiselt lubada, kui kõnealuses direktiivis sätestatud tingimused on täidetud ja kui olemasolevate tulemuste põhjal võib eeldada, et loomasöödas kasutamise korral mõjub söödalisand ühel kõnealuse artikli 2 punktis a osutatud viisil. Selliseid ajutisi lubasid antakse kõnealuse direktiivi C lisa II osas osutatud lisandite puhul kuni neljaks aastaks.

(3) Tootmisega tegelevad äriühingud on esitanud uusi andmeid, et laiendada käesoleva määruse I ja II lisas kirjeldatud ja direktiivi 70/524/EMÜ lisades numbrite 50 ja 51 all loetletud kahe ensüümpreparaadi luba uutele loomakategooriatele.

(4) I ja II lisas kirjeldatud ensüümpreparaatide uue kasutusviisi kohta esitatud loataotluste hindamine on näidanud, et direktiivi 70/524/EMÜ artikli 9e lõikes 1 osutatud tingimused on täidetud ja kasutusloa laiendamist tuleks neljaks aastaks ajutiselt lubada.

(5) Taotluste hindamine näitab ka, et töötajate kaitsmiseks lisades loetletud söödalisanditega kokkupuutumise eest võib tarvis olla võtta teatavaid meetmeid. Kõnealune kaitse tuleks tagada nõukogu 12. juuni 1989. aasta direktiivi 89/391/EMÜ (töötajate tööohutuse ja töötervishoiu parandamist soodustavate meetmete kehtestamise kohta) [3] kohaldamisega.

(6) Söötade teaduskomitee on andnud soodsa hinnangu kõnealuste preparaatide kahjutuse kohta, kui neid kasutatakse käesoleva määruse lisas sätestatud tingimustel.

(7) Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Ensüümide rühma kuuluvaid I ja II lisas loetletud preparaate võib kõnealustes lisades ettenähtud tingimustel lubada kasutada loomasöötade söödalisanditena.

Artikkel 2

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 12. veebruar 2003

Komisjoni nimel

komisjoni liige

David Byrne

[1] EÜT L 270, 14.12.1970, lk 1.

[2] EÜT L 265, 3.10.2002, lk 1.

[3] EÜT L 183, 29.6.1989, lk 1.

--------------------------------------------------

I LISA

Nr (või EÜ nr) | Söödalisand | Keemiline valem, kirjeldus | Loomaliik või -kategooria | Vanuse ülempiir | Miinimumsisal- dus | Maksimumsisal- dus | Muud sätted | Loa kehtivusaja lõpp |

Aktiivsuse ühikuid täissööda kilogrammi kohta | Aktiivsuse ühikuid täissööda kilogrammi kohta |

Ensüümid

50 | 6-fütaas EC 3.1.3.26 | Aspergillus oryzae (DSM 11857) abil toodetud 6-fütaasi valmistis minimaalse aktiivsusega: Kaetud vorm:2500 FYT/gVedel vorm:5000 FYT/g | Emised | — | 750 FYT | — — — | 1.Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.2.Soovituslik doos ühe kilogrammi täissööda kohta: 750–1000 FYT3.Kasutamiseks segajõusöödas, mis sisaldab üle 0,25 % fütiiniga seotud fosforit. | 1.2.2007 |

--------------------------------------------------

II LISA

Nr (või EÜ nr) | Söödalisand | Keemiline valem, kirjeldus | Loomaliik või -kategooria | Vanuse ülempiir | Miinimumsisal- dus | Maksimumsisal- dus | Muud sätted | Loa kehtivusaja lõpp |

Aktiivsuse ühikuid täissööda kilogrammi kohta | Aktiivsuse ühikuid täissööda kilogrammi kohta |

Ensüümid

51 | Endo-1,4-beeta-ksülanaas EC 3.2.1.8 | Bacillus subtilis'e (LMG S-15136) abil toodetud endo-1,4-beeta-ksülanaasi (EC 3.2.1.8) preparaat minimaalse aktiivsusega: Endo-1,4-beeta-ksülanaas:100 RÜ/g | Nuumsead | 10 RÜ | | 1.Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.2.Soovituslik doos ühe kilogrammi täissööda kohta:Endo-1,4-beeta-ksülanaas: 10 RÜ/kg3.Kasutamiseks arabiinoksülaanide rikkas segajõusöödas, nt sellises, mis sisaldab vähemalt 40 % nisu või otra. | 1.1.2007 |

--------------------------------------------------